തിരുവനന്തപുരം: ഡിപ്ലോമ ഇന് ജനറല് നഴ്സിംഗ് ആന്ഡ് മിഡ് വൈഫറി കോഴ്സ് തിരുവനന്തപുരം: മെഡിക്കല് വിദ്യാഭ്യാസ വകുപ്പിന്റെ കീഴില് പട്ടികജാതി പട്ടികവര്ഗ വിഭാഗത്തില് പെട്ടവര്ക്ക് വേണ്ടി തിരുവനന്തപുരം, കോട്ടയം, കോഴിക്കോട് സര്ക്കാര് നഴ്സിംഗ് കോളേജുകളില് നടത്തുന്ന ഡിപ്ലോമ ഇന് ജനറല് നഴ്സിംഗ് ആന്ഡ് മിഡ് വൈഫറി കോഴ്സിന് അപേക്ഷ ക്ഷണിച്ചു. അപേക്ഷകര് ഫിസിക്സ്, കെമിസ്ട്രി, ബയോളജി എന്നിവ ഓപ്ഷണല് വിഷയങ്ങളായും, ഇംഗ്ലീഷ് നിര്ബന്ധിത വിഷയമായും 40 ശതമാനം മാര്ക്കോടെ പ്ലസ്ടു പരീക്ഷ പാസായിരിക്കണം. പ്ലസ്ടുവിന് ശേഷം ഇന്ത്യന് നഴ്സിംഗ് കൗണ്സില് അംഗീകാരമുള്ള സ്കൂളുകളില് നിന്നും എ.എന്.എം കോഴ്സ് പാസായവര്ക്കും അപേക്ഷിക്കാം. അപേക്ഷ നവംബര് 5 നകം ലഭിക്കണം. അപേക്ഷകര് ഡിസംബര് 31 ന് 17 വയസ്സ് പൂര്ത്തിയാകുന്നവരും 35 വയസ്സ്കഴിയാത്തവരും ആയിരിക്കണം. എ.എന്.എം കോഴ്സ് പാസായവര്ക്ക് പ്രായപരിധി ബാധകമല്ല. കൂടുതല് വിവരങ്ങള്ക്ക്: www.dme.kerala.gov.in, 0471 2528575.